WGO wil dié vette laat verdwyn | Netwerk24
WGO wil dié vette laat verdwyn
Deur Elsabé Brits 16 Mei 2018 09:33
Onversadigde vetsure wat op industriële skaal vervaardig word, gaan stelselmatig uitgeskakel word deur die Wêreldgesondheidsorganisasie (WGO).
Dié soort onversadigde vetsure kom in harde blokke margarien, verhelderde botter (ghi) en gedeeltelik gehidreerde olies voor.
Dit het in die vroeë 20ste eeu as plaasvervanger vir botter en gewild begin raak in die 1970’s.
Dit word gebruik in skyfies en vooraf gebakte produkte soos southappies, koekies, beskuitjies, pasteie, gevriesde kos soos pizza en kors, oliebolle, asook olie om kos mee te diepbraai soos slaptjips en hoender.
Die WGO wil hê gesonder alternatiewe moet gebruik word en lande moet selfs die bedryf reguleer, omdat onversadigde vetsure verbind word met kardiovaskulêre siektes. Verskeie lande het al verpakte voedsel beperk waarin dit voorkom en daar is lande wat hidrogeneerde olie – die hoofbron daarvan – verbied het. Dit is sekere soorte groenteolie wat solied gemaak word.
Deur dit te verwyder uit mense se dieet, kan 500 000 sterftes jaarliks voorkom word. Dit kan maklik vervang word deur ander gesonde vette, sonder enige ekstra koste, het die WGO gesê.
Meer oor: Wgo | Gesondheid | Onversadigde Vetsure
Kweekhuisgas-rekord: ‘Die atmosfeer is versadig’
1ste middel-weerstandige gonorree aangemeld
Listeriose in SA grootste nóg ter wêreld